**Συνάντηση του Γραμματέα του ΜέΡΑ25 κ.Γιάνη Βαρουφάκη με τον Πρέσβη του κράτους της Παλαιστίνης κ. Marwan Toubassi**

Συνάντηση πραγματοποιήθηκε το μεσημέρι της Δευτέρας στο γραφείο του Προέδρου της Κοινοβουλευτικής Ομάδας του ΜέΡΑ25 στη Βουλή, ανάμεσα στον Γραμματέα του ΜέΡΑ25 Γιάνη Βαρουφάκη και τον Πρέσβη του Κράτους της Παλαιστίνης Marwan Toubassi.

Η συνάντηση έγινε σε πολύ καλό κλίμα και συζητήθηκε τόσο το ζήτημα της Παλαιστίνης όσο και ευρύτερα η ειρήνη και οι διεργασίες στην περιοχή της Ανατολικής Μεσογείου.

Ο Γραμματέας του ΜέΡΑ25 υπογράμμισε τη στήριξη του στον χειμαζόμενο λαό της Παλαιστίνης, την εναντίωση του στις συμμαχίες που έχουν αναπτυχθεί από το 2009 και συνεχίζουν έως σήμερα με την ηγεσία του Ισραήλ στα πλαίσια της τριμερούς-τετραμερούς συμμαχίας, καθώς και την προσήλωση του στην ανάληψη πρωτοβουλιών για την ενεργοποίηση της διεθνούς αλληλεγγύης στον λαό της Παλαιστίνης.

Στην κατεύθυνση αυτή συζητήθηκε μια σειρά ενεργειών και δράσεων που θα υπάρξουν και θα ανακοινωθούν το προσεχές διάστημα.